*Jézus ezután Galileát járta. Nem akart ugyanis Júdeában tartózkodni, mivel a zsidók meg akarták ölni.* (Jn 7,1)

Jézus élete elég változatos volt. Ebbe beletartozott az életveszély is. Júdea tartományának népessége vezetett ezzel a céllal. Jézus elkerülte őket. Ez természetesen nem jelenti azt, hogy nem ment egyáltalán erre a területre. Amikor ide hívta az Atya, akkor itt tevékenykedett.

A zsidók végül valóban keresztre juttatták Jézust. De erre csak a teljesség időpontjában került sor. Sem korábban, sem későbben. Csak a kijelölt időpontban, az Atya által elrendelt és megállapított időpontban. Ezt fontos tudni, mert Jézus halálát nem az emberek ügyessége vagy gonoszsága, a római megszálló tekintélye vagy politikai célja okozta, hanem a Mennyei Atya akaratának megfelelően következett be. Önkéntes áldozati halál volt, hogy nekünk életünk legyen. *Vadon Gyula*